CONVOCATORIA DUNHA PRAZA VACANTE NO CADRO DE PERSOAL FUNCIONARIO DA DEPUTACIÓN DE PONTEVDRA
ADMINISTRACIÓN LOCAL — Provincial — Deputación Provincial (Persoal, oposicións, 26/01/2015)

De conformidade co establecido no artigo 34. g da Lei 7/85, de 2 de abril, reguladora das bases de réxime local, modificada pola Lei 11/99, de 21 de abril, así como a Lei 7/2007, de 12 de abril, do estatuto básico do empregado público, RESOLVO aprobar a convocatoria dunha praza vacante no cadro de persoal funcionario da Deputación de Pontevedra, incluída na oferta de emprego público do ano 2014, e que se rexerá polas seguintes bases xerais e específicas: Esta convocatoria ten por obxecto cubrir unha praza de técnico medio de Administración Especial incluída na oferta de emprego público do ano 2014 e reservada no cadro de persoal da Deputación a funcionarios de carreira. O número de prazas vacantes, a súa denominación e características relaciónanse a continuación: Unha praza de técnico medio en Administración Especial, encadrada na escala de Administración especial, subescala técnica, clase técnico medio e integrada no grupo A2, por quenda libre. O sistema de selección determínase nas bases específicas. Será requisito necesario para participar nas probas selectivas aboar, dentro do prazo de presentación de instancias, os dereitos de exame e os gastos de tramitación que, no seu caso, determine a entidade bancaria, que poderán satisfacerse directamente na Tesourería da Deputación, ou ben mediante xiro postal, telegráfico ou transferencia bancaria dirixida á conta ES17 2080 5401 57 3110106612 da Deputación en Novagalicia Banco; de non realizarse o pagamento directamente na Tesourería provincial o solicitante fará constar na súa instancia a data do xiro ou da transferencia e o número do resgardo. A cantidade a aboar en concepto de dereitos de exame será de 30 €. En ningún caso a mera presentación e o pagamento dos dereitos de exame suporá substituír o trámite de presentación en tempo e en forma da solicitude, segundo o disposto na base V. Os dereitos de exame reintegraránselles de oficio ós interesados que sexan excluídos definitivamente da lista de admitidos. Estarán exentas de pagar os dereitos de exame as persoas con discapacidade igual ou superior ó 33%. O procedemento de selección, en fase de oposición, consistirá en probas de coñecementos xerais e específicos teóricos e prácticos, incluídas as tipo test, segundo a natureza e as funcións do posto de traballo que vai a desempeñar o aspirante aprobado. Na fase de concurso comprobaranse e cualificaranse os méritos alegados conforme o baremo descrito na base décimo terceira das bases xerais. c) Cursos (máximo 2 puntos): 1) De 100 ou máis horas de duración 0,25 puntos por curso 2) De entre 60 e 99 horas de duración 0,20 puntos por curso 3) De entre 30 e 59 horas de duración 0,15 puntos por curso 4) De entre 10 e 29 horas de duración 0,10 puntos por curso As bases xerais e específicas desta convocatoria vinculan a Administración provincial, o tribunal cualificador e os aspirantes que participen neste proceso selectivo. O tribunal queda facultado para interpretar as bases da convocatoria e para resolver cantas dúbidas e incidencias presente a súa aplicación. Ademais, poderá adoptar os acordos necesarios procurando a boa orde e desenvolvemento do proceso selectivo. O proceso selectivo regularase polo disposto nas bases xerais e específicas desta convocatoria e, no non previsto nestas, pola Lei 7/2007, de 12 de abril, do estatuto básico do empregado público, polo Decreto lexislativo 1/2008, de 13 de marzo, co que se aproba o Texto refundido da Lei da función pública de Galicia (arts.32- 43 y 47), polo Real decreto lexislativo 781/86, de 18 de abril, no que se aproba o texto refundido das disposicións legais vixente en materia de réxime local (arts.134-137), polo Real decreto 896/1991, de 7 de xuño, sobre procedemento de selección na Administración local, polo Decreto 95/1991, de 20 de marzo, co que aproba o regulamento de selección de persoal da Administración da Comunidade Autónoma de Galicia e polo Real decreto 364/95, no que se aprobou o Regulamento xeral de ingreso do persoal ó servizo da Administración do Estado. As bases xerais e específicas da convocatoria e cantos actos administrativos deriven delas e das actuacións do tribunal poderán ser impugnados nos casos e na forma establecidos pola Lei 30/92, de 26 de novembro, modificada pola Lei 4/99, así coma a Lei 29/98, de 13 de xullo, reguladora da xurisdición contencioso-administrativa. A Administración provincial tamén poderá, no seu caso, revisar as resolucións do tribunal segundo o previsto na citada Lei 30/1992. Unha praza de técnico medio Administración Especial Convócase unha praza de técnico medio de Administración Especial, integrada no grupo A2 da escala da Administración especial, subescala técnica, clase técnico medio, e dotada coas retribucións básicas correspondentes ó seu grupo de titulación e as complementarias asignadas ó posto de traballo ó que se adscriba a praza. Establécese o sistema de concurso-oposición libre. Na fase de concurso valoraranse os méritos específicos adecuados ás características da praza e programa da convocatoria, segundo o baremo que se detalla na base décimo terceira. Ademais das condicións sinaladas na base cuarta das xerais os aspirantes deberán posuír o título de licenciado/graduado en Psicoloxía, Piscopedagoxía, Pedagoxía, Educación Social e mestre en Educación. PRIMEIRO EXERCICIO: de carácter obrigatorio e eliminatorio. Consistirá en contestar por escrito a un test de 80 preguntas con catro respostas alternativas propostas polo tribunal e correspondentes ó contido do programa. O tempo de realización deste exercicio será de 50 minutos. SEGUNDO EXERCICIO: de carácter obrigatorio e eliminatorio. Consistirá en desenvolver por escrito dous temas que serán extraídos ó chou polo tribunal, un de cada unha das partes específicas do programa. O tempo máximo de realización deste exercicio será de tres horas. Posteriormente, serán convocados polo tribunal para proceder á súa lectura pública, que levará a cabo o seu autor ou, no caso de imposibilidade, a persoa que designe ou un membro do tribunal. TERCEIRO EXERCICIO: de carácter obrigatorio e eliminatorio. Consistirá na resolución dun suposto práctico, proposto polo tribunal, sobre o contido do programa, nun tempo máximo de dúas horas. Neste exercicio valorarase a capacidade de análise e resolución dos problemas prácticos presentados. CUARTO EXERCICIO: de carácter obrigatorio e non eliminatorio. Consistirá na tradución directa ó idioma galego, sen axuda do dicionario, dun texto en castelán elixido polo tribunal. Pontevedra, 21 de xaneiro de 2015.—A deputada delegada, Begoña Estévez Bernárdez.—O secretario, Carlos Cuadrado Romay